Държавен вестник, бр. 95, 2021 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  95
ите на такъв член и необходими за проекти, 
финансирани от Асоциацията и разположени 
на такива територии; и в допълнение, когато 
и доколкото е оправдано от икономическото 
и финансовото състояние на съответния член, 
определено със споразумение между члена и 
Асоциацията, такава валута е свободно кон­
вертируема или използваема по друг начин 
за проекти, финансирани от Асоциацията и 
разположени извън териториите на члена.
б) Използваемостта на валутите, получени 
от Асоциацията при плащане на записвания, 
различни от първоначалните записвания на 
членове-учредители, и валутите, получени от 
тях като главница, лихва или други такси, се 
управляват от условията и реда, при които 
такива записвания са разрешени.
в) Използваемостта на валутите, получени 
от Асоциацията като допълнителни ресур­
си, различни от записванията, и валутите, 
получени от тях като главница, лихва или 
други такси, се управлява от условията на 
споразуменията, съгласно които се получават 
такива валути.
г) Всички други валути, получени от Асо­
циацията, могат да бъдат свободно използвани 
и обменяни от Асоциацията и не подлежат 
на никакви ограничения от страна на члена, 
чиято валута се използва или обменя; при 
условие че гореизложеното не пречи на Асо­
циацията да сключва всякакви споразумения 
с члена, на чиято територия се намира който 
и да е проект, финансиран от Асоциацията, 
ограничаващи използването от Асоциацията 
на валутата на такъв член, получена като 
главница, лихва или други такси във връзка 
с такова финансиране. 
д) Асоциацията предприема подходящи 
стъпки, за да гарантира, че през разумни 
интервали от време частите от записванията, 
платени съгласно Член II, Раздел 2, буква г) 
от членове, изброени в Част I от Списък А, се 
използват от Асоциацията на приблизително 
пропорционална основа, при условие обаче, 
че такива части от такива записвания, които 
са платени в злато или във валута, различна 
от тази на записващия член, могат да бъдат 
използвани по-бързо.
Раздел 2. Поддържане на стойността на 
валутните авоари
а) Винаги, когато номиналната стойност 
на валутата на даден член бъде намалена или 
обменната стойност на валутата на даден член, 
по мнението на Асоциацията, е обезценена до 
значителна степен на териториите на съответ­
ния член, членът заплаща на Асоциацията в 
рамките на разумен срок допълнителна сума 
в своята собствена валута, достатъчна за 
поддържане на стойността такава, каквато е 
била към момента на записване на сумата на 
валутата на такъв член, внесена в Асоциацията 
от члена съгласно Член II, Раздел 2, буква г), 
и валута, предоставена съгласно разпоредби­
те на настоящия параграф, независимо дали 
тази валута се държи под формата на полици, 
приети съгласно Член II, Раздел 2, буква д), 
при условие че горепосоченото се прилага 
само докато и доколкото тази валута не е 
била първоначално изплатена или обменена 
за валутата на друг член.
б) Винаги, когато номиналната стойност 
на валутата на член се повиши или валутната 
стойност на валутата на член, според мнени­
ето на Асоциацията, е по-високо оценена в 
значителна степен на териториите на такъв 
член, Асоциацията връща на такъв член в 
рамките на разумен срок сума във валута­
та на такъв член, равна на увеличението в 
стойността на сумата на тази валута, за която 
се прилагат разпоредбите на параграф а) от 
настоящия раздел. 
в) Асоциацията може да се откаже от 
разпоредбите на предходните параграфи, ко­
гато Международният валутен фонд извърши 
унифицирана пропорционална промяна в но­
миналните стойности на валутите на всички 
нейни членове.
г) Сумите, предоставени съгласно разпо­
редбите на параграф а) от настоящия раздел 
за поддържане на стойността на всяка валута, 
трябва да бъдат конвертируеми и използваеми 
в същата степен като съответната валута.
Член V: Дейност
Раздел 1. Използване на ресурсите и усло-
вия на финансиране
а) Асоциацията предоставя финансиране 
за по-нататъшно развитие в по-слабо разви­
тите области на света, включени в рамките 
на членовете на Асоциацията.
б) Финансирането, предоставяно от Асо­
циацията, е за цели, които според Асоциа­
цията са с висока степен на приоритетност 
за развитието с оглед нуждите на съответния 
район или райони и освен при специални 
обстоятелства е за конкретни проекти.
в) Асоциацията не предоставя финансиране, 
ако според нея такова финансиране е достъпно 
от частни източници при условия, които са 
разумни за получателя, или би могло да бъде 
осигурено чрез заем от вида, предоставян от 
Банката.
г) Асоциацията не предоставя финансиране 
освен по препоръка на компетентна комисия и 
след внимателно проучване на основателност­
та на предложението. Всяка такава комисия 
се назначава от Асоциацията и включва лице, 
предложено от управителя или управителите, 
представляващ члена или представляващи 
членовете, на чиято територия се намира 
разглежданият проект, и един или повече 
членове на техническия персонал на Асоциа- 
цията. Изискването комисията да включва 
лице, предложено от управител или управи­
тели, не се прилага в случай на финансиране,